Uverejnenie žiadosti o zmenu špecifikácie výrobku na úrovni Únie v súvislosti s názvom v sektore vinohradníctva a vinárstva v zmysle článku 97 ods. 3 nariadenia Európskeho parlamentu a Rady (EÚ) č. 1308/2013

(2022/C 74/07)

Týmto uverejnením sa poskytuje právo vzniesť námietku proti žiadosti podľa článku 98 nariadenia Európskeho parlamentu a Rady (EÚ) č. 1308/2013 (1) do dvoch mesiacov od dátumu tohto uverejnenia.

ŽIADOSŤ O ZMENU ŠPECIFIKÁCIE VÝROBKU NA ÚROVNI ÚNIE

„Jumilla“

PDO-ES-A0109-AM05

Dátum žiadosti: 10. februára 2021

1. Žiadateľ a oprávnený záujem

Consejo Regulador D.O. „Jumilla“ (Regulačná rada pre označenie pôvodu výrobku „Jumilla“)

Združenie, ktorého členmi sú všetci vinohradníci a všetky vinárske podniky, ktorí resp. ktoré pestujú hrozno a vyrábajú, skladujú alebo fľašujú víno, ktoré sa má označiť alebo ktoré má právo byť označené chráneným označením pôvodu „Jumilla“ CHOP.

2. Položky v špecifikácii výrobku, ktorých sa zmena týka

☐ Názov výrobku

☐ Kategória vinohradníckych/vinárskych výrobkov

☐ Súvislosť

☒ Obmedzenia uvádzania na trh

3. Opis a dôvody zmeny

Balenie v rámci vymedzenej zemepisnej oblasti a vypustenie možnosti premiestniť nebalené chránené víno do vinárskych podnikov, na ktoré sa nevzťahuje CHOP.

a) Položka špecifikácie výrobku, ktorej sa zmena týka: 8. Uplatniteľné požiadavky

b) Bod jednotného dokumentu, ktorého sa zmena týka: 9. Ďalšie podmienky

Dôvod (dôvody)

Ide o zmenu na úrovni Únie, ktorá patrí do jednej z kategórií ustanovených v článku 14 ods. 1 nariadenia (EÚ) 2019/33, a to konkrétne: ďalšie obmedzenia pre umiestňovanie výrobku na trh.

Na základe článku 4 nariadenia (EÚ) 2019/33 sa zmena odôvodňuje takto:

Dôvody súvisiace s kvalitou

— Výroba vín „Jumilla“ (CHOP) nekončí procesom transformácie muštu na víno alkoholovým kvasením a inými doplňujúcimi procesmi, ale skôr jeho balením. Balenie sa musí považovať za konečnú fázu výroby týchto vín, pretože zahŕňa iné enologické postupy, najmä filtráciu, stabilizáciu a rôzne druhy úprav vín, ktoré by mohli ovplyvniť osobitné charakteristické vlastnosti. Vo viacerých prípadoch je na to, aby hotové víno získalo okrúhlu štruktúru, okrem toho nevyhnutné obdobie vyzrievania vo fľašiach, ktoré prebieha v stojanoch na víno v certifikovaných vinárskych podnikoch. Všetky skúsenosti získané z prípadov, keď sa povolilo, aby vína opustili vymedzenú oblasť ako nebalené vína, ukázali výrobcom dôležitosť tejto konečnej fázy vo výrobe vína. Toto označenie pôvodu bolo v Španielsku uznané v roku 1966. Počas dlhej histórie celého sektora došlo k značnému pokroku, pokiaľ ide o požiadavky na kvalitu, a to do takej miery, že dôkladná kontrola fľašovania sa stala podmienkou kvality. Z tohto dôvodu je v samotnom sektore snaha zaručiť, aby každé víno, ktoré je oprávnené niesť označenie „Jumilla“, takou kontrolou prešlo. Stačí poukázať na to, že pred 20 rokmi bolo počas sezóny 2000 – 2001 vyvezených 86 % vína s týmto CHOP ako nebalené víno, pričom dnes sa vyváža len približne 4 %.

— Je teda zrejmé, že preprava na veľké vzdialenosti alebo počas dlhšieho obdobia zvyšuje riziko zmeny výrobku, ako je napríklad oxidácia alebo zmeny teplôt, ktoré nepriaznivo ovplyvňujú jeho kvalitu. Povolenie takýchto zásielok narušuje kvalitu. Výrobcovia sú si natoľko vedomí tejto skutočnosti, že objem vína, ktoré sa uvádza na trh ako nebalené víno, teraz predstavuje len zlomok celkového objemu vína, ktoré sa predáva pod označením CHOP.

— Aby bola v plnej miere zabezpečená kvalita výroby, fľašovanie by mali vykonávať certifikovaní výrobcovia, na ktorých sa vzťahuje CHOP, čiže výrobcovia, ktorí sa nachádzajú vo vymedzenej oblasti. Takíto výrobcovia sú priamo zodpovední za dobrú povesť výrobku a majú z nej prospech, pričom táto dobrá povesť by inak mohla byť ohrozená.

Záruka pôvodu

— V rámci hraníc vymedzenej oblasti pôsobí kontrolný orgán, ktorý je menovaný príslušnými španielskymi orgánmi a akreditovaný vnútroštátnym akreditačným orgánom podľa normy ISO 17065 o certifikácii výrobkov. Plná vysledovateľnosť je potrebná na zaručenie skutočného miesta pôvodu surovín a výroby. Tieto činnosti môže vykonávať iba kontrolný orgán, pričom z logistických a finančných dôvodov nemôže navštevovať vinárske podniky v iných členských štátoch alebo v tretích krajinách na účely zaručenia pôvodu vína, ktoré tam bolo fľašované.

— V prípadoch, keď hospodársky subjekt odošle nebalené víno mimo svojho rozsahu pôsobnosti, kontrolný orgán poskytuje záruku vo forme nákladného listu, ktorým až do okamihu odoslania potvrdzuje pôvod výrobku a jeho súlad so špecifikáciou výrobku „Jumilla“. Ak však potom nenasleduje žiadna ďalšia kontrola, táto záruka pôvodu je na účely CHOP zbytočná a stráca svoju platnosť. Je pravda, že právne predpisy EÚ zabezpečujú spoluprácu s kontrolnými orgánmi v cieľových krajinách. Skúsenosti však ukazujú, že táto spolupráca je obmedzená na bežné kontroly, ktoré vykonávajú výrobcovia. Nevykonávajú sa žiadne náležité kontroly požiadaviek týkajúcich sa fľašovania podľa príslušnej špecifikácie. Konkrétne sa na každej fľaši musí uvádzať záruka pôvodu vo forme zadnej etikety alebo očíslovanej pečate. V rámci úkonov fľašovania mimo vymedzenej oblasti sa však tieto položky od kontrolného orgánu nevyžadujú. Znamená to, že zadné etikety a očíslované pečate sa aj napriek tomu, že ich špecifikácia vyžaduje, nevyužívajú. Situácia je ešte horšia v prípadoch, keď sa fľašovanie uskutočňuje v tretích krajinách. Približne 75 % nebalených vín s označením „Jumilla“ smeruje do krajín mimo EÚ. V takýchto prípadoch nie je zavedený ani žiaden mechanizmus na uskutočnenie kontrol týchto vín. Okrem toho je pre kontrolný orgán nemožné zistiť, ako budú takéto výrobky uvedené na trh: pod označením CHOP, pod iným názvom alebo ako asambláž s iným vínami.

Zaručenie kontroly

— Pred touto žiadosťou o zmenu sa na žiadosť registrovaných hospodárskych subjektov k zásielkam nebaleného chráneného vína prikladali osvedčia o pôvode. Na základe uvedených dôvodov, skúseností a z dôvodu nedostatočného zabezpečenia kvality a kontroly spojeného so zásielkami nebaleného vína sa zdá, že nie je vhodné, aby sa v prípade vín, ktoré pred uvedením na trh nemožno akýmkoľvek spôsobom kontrolovať, pokračovalo vo vydávaní osvedčení.

— Z aktuálnych údajov vyplýva, že objem vývozu nebaleného vína sa časom postupne znižuje. Ako príklad slúži sezóna 2010 – 2011, keď sa vyviezlo 20 704 hektolitrov, čo je približne 25 % výroby. V sezóne 2019 – 2020 vývoz predstavoval 8 939 hektolitrov, čo je približne 4 % výroby. V sezóne 2021 zatiaľ neboli vyvezené žiadne zásielky nebaleného vína. Uvedená situácia ďalej obmedzuje akékoľvek pokusy kontrolného orgánu zdôvodniť vykonávanie kontrol, keďže objemy vývozu daného výrobku sú veľmi malé a sú rozptýlené medzi rôznymi miestami určenia.

— Samotný kontrolný orgán a jeho príslušný orgán sa okrem toho domnievajú, že tieto vína sa v skutočnosti uvádzajú na trh bez označenia „Jumilla“ CHOP. Z tohto dôvodu žiadny z výrobcov, ktorí fľašujú víno s označením „Jumilla“ CHOP, nebude musieť zmeniť svoje postupy a ich záujmy nebudú dotknuté. Žiaden z výrobcov vyvážajúcich nebalené víno nie je proti tomuto opatreniu, ktoré bolo odsúhlasené všetkými vinárskymi podnikmi a vinohradníkmi, na ktorých sa vzťahuje označenie pôvodu. Počas vnútroštátneho námietkového konania na schválenie tejto zmeny špecifikácie nedošlo k žiadnym zásahom.

— Vnútroštátny akreditačný orgán, ktorý každoročne vykonáva audit činnosti kontrolného orgánu, sa vyjadril k strate kontroly nad objemami vína, ktoré sa vyvážajú so zárukou kontrolného orgánu. Táto zmena vyrieši aj také problémy, ktoré by mohli ohroziť postavenie kontrolného orgánu ako certifikačného orgánu pre víno.

JEDNOTNÝ DOKUMENT

1. Názov výrobku

Jumilla

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

3. Likérové víno

4. Opis vína (vín)

1. Biele vína (Jumilla a Jumilla Dulce)

Vzhľad: oceľová až topásová farba. Priezračné a brilantné.

Vôňa: čerstvé ovocie. Sladké vína sa môžu vyznačovať tónmi sušeného ovocia.

Chuť: rovnováha kyslosti a sladkosti. V sladkých vínach sladkosť prevažuje nad kyslosťou.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálna celková kyslosť 4 gramy na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter)

2. Ružové vína (Jumilla a Jumilla Dulce)

STRUČNÝ SLOVNÝ OPIS

Vzhľad: malinovoružová až svetlolososová farba. Priezračné a brilantné.

Vôňa: čerstvé ovocie. Červené ovocie. Sladké vína sa môžu vyznačovať tónmi sušeného ovocia.

Chuť: vyvážená kyslosť. V sladkých vínach sladkosť prevažuje nad kyslosťou.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 4 gramy na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter)

3. Ružové vína (Jumilla Monastrell)

STRUČNÝ SLOVNÝ OPIS

Vzhľad: malinovoružová až svetlolososová farba. Priezračné a brilantné.

Vôňa: čerstvé ovocie. Červené ovocie. Sladké vína sa môžu vyznačovať tónmi sušeného ovocia.

Chuť: vyvážená kyslosť. V sladkých vínach sladkosť prevažuje nad kyslosťou.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 4 gramy na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter)

4. Červené vína (Jumilla Monastrell)

STRUČNÝ SLOVNÝ OPIS

Vzhľad: fialová až tehlovočervená farba, sladké vína môžu mať odtieň okrovej. Priezračné a brilantné.

Vôňa: červené ovocie. Čierne ovocie. Sladké vína sa vyznačujú tónmi sušeného ovocia.

Chuť: vyvážená kyslosť. Tanínová. V sladkých vínach sladkosť prevažuje nad kyslosťou.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,5 Minimálna celková kyslosť 4 gramy na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter)

5. Červené vína (Jumilla a Jumilla Dulce)

STRUČNÝ SLOVNÝ OPIS

Vzhľad: fialová až tehlovočervená farba, sladké vína môžu mať odtieň okrovej. Priezračné a brilantné.

Vôňa: červené ovocie. Čierne ovocie. Sladké vína sa vyznačujú tónmi sušeného ovocia.

Chuť: vyvážená kyslosť. Tanínová. V sladkých vínach sladkosť prevažuje nad kyslosťou.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 4 gramy na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter)

6. Likérové vína (Tinto Monastrell)

STRUČNÝ SLOVNÝ OPIS

Vzhľad: čerešňovočervená až okrová farba. Priezračné a brilantné.

Vôňa: čierne ovocie. Sušené ovocie.

Chuť: sladkosť prevažuje nad kyslosťou. Tanínová.

Analytické požiadavky, ktoré nie sú uvedené v tabuľke, sú v súlade s platnými právnymi predpismi EÚ o víne.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 15 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Osobitné enologické postupy

Pestovateľský postup

Vo vinohradoch, na ktoré sa vzťahuje chránené označenie pôvodu „Jumilla“, sa môžu vykonávať extenzívne alebo intenzívne metódy pestovania.

Extenzívne pestovanie: v prípade vinohradov, na ktorých hustota výsadby vzhľadom na ich terén, nadmorskú výšku, množstvo zrážok a iné faktory prostredia spĺňa tieto poľnohospodárske parametre: maximálne 1 900 krov na hektár a minimálne 1 100 krov na hektár.

Intenzívne pestovanie: v prípade vinohradov, ktoré vzhľadom na svoje podmienky prostredia spĺňajú tieto poľnohospodárske parametre: hustota výsadby od 1 500 do 3 350 krov na hektár.

Hrozno sa zbiera spôsobom, ktoré nepoškodzuje jeho kvalitu. Na výrobu vín, na ktoré sa vzťahuje CHOP, sa používa len zdravé hrozno, ktoré je dostatočne zrelé. V prípade bieleho hrozna musí mať minimálne 10,7 stupňa Baumé a v prípade modrého hrozna 11 stupňov Baumé.

Hrozno Monastrell určené na výrobu likérového vína musí mať pri zbere minimálne 13 stupňov Baumé.

Pri lisovaní sú mušt a víno vystavené tlaku zabezpečujúcemu maximálny výnos, ktorý po transformácii nesmie presiahnuť 74 litrov hotového vína na 100 kilogramov hrozna.

Na účely výpočtu procesov vyzrievania sa za začiatok považuje prvý októbrový deň každého roka.

b) Maximálne výnosy

1. Rozšírené pestovanie modrých odrôd 5 000 kilogramov hrozna na hektár 37 hektolitrov na hektár

2. Rozšírené pestovanie bielych odrôd 5 625 kilogramov hrozna na hektár 41,62 hektolitra na hektár

3. Intenzívne pestovanie 8 750 kilogramov hrozna na hektár 64,75 hektolitra na hektár

6. Vymedzená zemepisná oblasť

Produkčná plocha pre vína s chráneným označením pôvodu „Jumilla“ zahŕňa územie nachádzajúce sa v obciach Jumilla (v provincii Murcia) a Fuentealamo, Albatana, Ontur, Hellín, Tobarra a Montealegre del Castillo (v provincii Albacete).

7. Muštová odroda (muštové odrody)

AIRÉN

CABERNET SAUVIGNON

CHARDONNAY

GARNACHA TINTA

GARNACHA TINTORERA

MACABEO – VIURA

MALVASIA AROMATICA – MALVÁSIA DE SITGES

MERLOT

MONASTRELL

MOSCATEL DE GRANO MENUDO

PEDRO XIMENEZ

PETIT VERDOT

SAUVIGNON BLANC

SYRAH

TEMPRANILLO – CENCIBEL

VERDEJO

8. Opis súvislostí

8.1. Vína

Najvýznamnejšou odrodou je Monastrell. Ide o veľmi odolnú odrodu, ktorá je dokonale prispôsobená drsným podmienkam tejto oblasti vyznačujúcej sa suchom, veľmi horúcimi letami a jarnými mrazmi. Vína vyrobené z tejto odrody majú plne telo, pôsobia mäsitým dojmom, sú bohaté na alkohol a kyslosť. Vyznačujú sa veľmi charakteristickými arómami zrelého ovocia a dobre integrovanou trpkosťou.

Ostatné povolené odrody dokonale dopĺňajú odrodu Monastrell – stabilizujú farbu a dodávajú kyslosť a schopnosť vyzrievania a dokonale harmonizujú arómy.

8.2. Likérové vína

Tieto vína sa vyrábajú z odrody Monastrell, ktorá im dodáva stredne až veľmi vysokú intenzitu farby, ktorá môže dosiahnuť stupeň, keď je víno takmer nepriehľadné. Táto charakteristika je dôsledkom vysokých teplôt typických pre túto oblasť.

9. Ďalšie základné podmienky (balenie, označovanie, iné požiadavky)

Označovanie

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Názov chráneného označenia pôvodu musí byť na etiketách zreteľne uvedený, a to písmom veľkosti minimálne 3 milimetre a maximálne 10 milimetrov.

Názov musí byť uvedený vedľa slov „Denominación de Origen Protegida“ alebo „Denominación de Origen“, ktoré musia mať veľkosť písma minimálne 2 milimetre, ale musia byť vždy menšie ako sprievodný názov CHOP.

Na etikete sa ďalej uvedú informácie stanovené vo všeobecných právnych predpisoch o označovaní vín a v osobitných pravidlách a nariadeniach týkajúcich sa označovania, ktoré stanovila regulačná rada a ktoré sú v súčasnosti platné.

Balenie musí obsahovať pečate kvality, zadné etikety alebo očíslované etikety vydané regulačnou radou. Musia byť pripevnené vinárskym podnikom a viditeľné na obale tak, aby sa zabránilo ich opätovnému použitiu.

Preprava vín

Právny rámec

Prostredníctvom správcovskej organizácie CHOP/CHZO, ak sa tak stanovuje v členských štátoch.

Druh ďalšej podmienky

Balenie vo vymedzenej zemepisnej oblasti

Opis podmienky

Chránené víno sa musí baliť výhradne v zariadeniach, ktoré sa nachádzajú v rámci oblasti výroby CHOP „Jumilla“.

Aby sa zaručilo vhodné využitie CHOP, musia byť všetky chránené vína expedované v balení.

Výroba vín s označením pôvodu nekončí procesom transformácie muštu na víno alkoholovým kvasením a inými doplňujúcimi procesmi, ale skôr jeho balením. Balenie sa musí považovať za konečnú fázu výroby týchto vín, pretože zahŕňa iné enologické postupy, ktoré by mohli ovplyvniť osobitné charakteristické vlastnosti, a to konkrétne: filtráciu, stabilizáciu a rôzne druhy úpravy vín. Vo viacerých prípadoch je na to, aby hotové víno získalo okrúhlu štruktúru, okrem toho nevyhnutné obdobie vyzrievania vo fľašiach. Navyše je zrejmé, že preprava na veľké vzdialenosti alebo počas dlhšieho obdobia zvyšuje riziko zmeny výrobku, ako je napríklad oxidácia alebo zmeny teplôt, ktoré nepriaznivo ovplyvňujú jeho kvalitu. Preto je na zachovanie kvality vína nevyhnutné fľašovať ho v rámci vymedzenej oblasti CHOP.

Kontrolný orgán je menovaný príslušnými španielskymi orgánmi a je akreditovaný vnútroštátnym akreditačným orgánom podľa normy ISO 17065 o certifikácii výrobkov. V prípadoch, keď sa nebalené víno odosiela hospodárskym subjektom, ktoré sa nachádzajú mimo vymedzenej oblasti, kontrolný orgán môže zaručiť pôvod vína a súlad s CHOP „Jumilla“ len do okamihu jeho odoslania. Z logistických a finančných dôvodov však kontrolný orgán nemôže pôsobiť v cieľových krajinách, kde príslušné vnútroštátne orgány v praxi tiež nevykonávajú žiadne kontroly. Približne 75 % zásielok nebaleného vína smeruje do tretích krajín. Kontrolný orgán preto nevie, ako sa tieto vína uvádzajú na trh. Vie len to, že na fľaškách takýchto vín nie je zadná etiketa alebo očíslovaná pečať, ako sa požaduje, pretože v priebehu fľašovania sa to nevyžaduje. Znamená to, že víno s označením „Jumilla“ (CHOP) by sa nemalo fľašovať mimo vymedzenej oblasti. Na zaručenie pôvodu a zabezpečenie kontrolných mechanizmov je nevyhnutné, aby boli všetky vína fľašované vo vymedzenej oblasti.

Odkaz na špecifikáciu výrobku

https://www.mapa.gob.es/es/alimentacion/temas/calidad-diferenciada/pcdopjumillamodificacionmayoram05limpio_tcm30-556674.pdf

(1) Ú. v. EÚ L 347, 20.12.2013, s. 671.